Budak Hostel Otaknya Sewel

Budak Hostel Otaknya Sewel ialah sebuah siri drama televisyen Malaysia 2023 arahan Norhanisham Muhamad (Labu) dibintangi oleh Tuah Adzmi, Baihaqi Majid, Izz Ilham, Adam Eji, Azhan Rani, Sharnaaz Ahmad, Amelia Christie, Wan Zarul dan Aya Amiruddin. Siri drama ini memulakan tayangan perdana di Slot MegaDrama, Astro Ria bermula 31 Julai 2023 menggantikan Chinta Wrong Direction.Drama Budak Hostel Otaknya Sewel myinfotaip.Drama Budak Hostel Otaknya Sewel aimanabdullah.

 Sinopsis 
Mengisahkan empat orang pelajar yang mempunyai  pertalian persahabatan yang kuat, menuntut di sebuah sekolah asrama. Mat Piah, Cupin, Akhil dan Widad mengharungi kisah suka duka zaman remaja termasuk tekanan rakan sebaya, jatuh cinta serta kenakalan yang sering membuatkan mereka 'terkantoi' dengan pihak berkuasa di sekolah. Dengan setiap kisah serta cabaran yang ada, kekuatan persahabatan mereka pasti mengatasi segalanya.

Akhil telah dicabar oleh musuh ketatnya, Borhan untuk mencuri barang seorang pelajar perempuan yang paling popular iaitu Zakiah Merican. Jika Akhil berjaya memecah masuk asrama perempuan, Borhan akan memulangkan kembali surat rahsia milik Akhil yang dicurinya.

Menerusi bantuan rakan-rakannya, Akhil mula merancang strategi memecah masuk ke dalam asrama perempuan. Cabaran demi cabaran terpaksa mereka lalui untuk menjalankan rancangan nakal mereka termasuklah perlu berhadapan dengan warden mereka yang sangat garang iaitu Cikgu Marzuki.

Sementara itu, Cikgu Marzuki merupakan pesaing Cikgu Danial dalam cubaan untuk memenangi hati Cikgu Murni. Kesempatan ini diambil oleh Akhil untuk memasuki asrama perempuan ketika Cikgu Marzuki terleka. Namun tanpa mereka sedari, satu perangkap sedang menanti mereka setelah mereka berjaya memasuki asrama perempuan itu.

Pelakon

Pelakon utama
 Tuah Adzmi sebagai Akhil
 Baihaqi Majid sebagai Mat Piah
 Izz Ilham sebagai Cupin
 Adam Eji sebagai Widad
 Azhan Rani sebagai Cikgu Marzuki
 Sharnaaz Ahmad sebagai Cikgu Danial
 Amelia Christie sebagai Zakiah Merican
 Natasha Charmaine sebagai Cikgu Murni

Pelakon pembantu
 Ahmad Amim sebagai Adam
 Wan Zarul sebagai Borhan
 Lorenzo Irmann sebagai Zahid
 Aya Amiruddin sebagai Balkis Tonggek
 Elyshia Abegail sebagai Dottie
 Flora Haron sebagai Angah
 Amsyar Aziz sebagai Munawir
 Adzim Hariz sebagai Ghani Garpu
 Antasya sebagai Munirah 
 Lisa Audrey sebagai Mona Ranggi
 Ahmad Uwais Danial sebagai Mat Gorn
 Munir Phyne Ballerz sebagai Pak Guard
 Dzulkarnain Mohamed sebagai Tukang Kebun
 Alexander Zulkarnain sebagai Cawan
 Shri Ramar A/L Sam Rajan sebagai Pengawas 1
 Harri A/L Sandra sebagai Pengawas 2

Penampilan khas
 Didie Alias sebagai Pengetua

Penampilan istimewa
 Hafiz Hashim
 Izzah Amzan
 Zaquan Adha

 Rujukan 
Kategori:Drama adaptasi novel di Malaysia